**Nyt busnet i Esbjerg Kommune – kompensation til de små samfund**

**Baggrund: Det nye busnet rammer de små samfund uden en togstation urimeligt hårdt**

**Helt konkret betyder reduktionen i afgange følgende:**

Det bliver umuligt for de unge, specielt under 18, men også alle der ikke har adgang til en bil, at

* bevare et fritidsjob/job aftener og i weekenden (ud over job i Darum, hvor der er meget få)
* dyrke sport i Esbjerg – Ribe – Tjæreborg, såfremt det er senere end kl. 18 eller i weekenden
* deltage i Ungdomsskolens tilbud
* besøge venner og skolekammerater i Esbjerg-Ribe-Tjæreborg efter kl. 18.00 (Darum Børneby går kun til 6. klasse, så det giver en stor reduktion i muligheden for ungdomsliv på linje med dem der bor i de større byer)
* besøge venner i weekenden i Esbjerg-Ribe-Tjæreborg mellem kl. 18 om fredagen og mandag morgen.

Voksne er nødt til at have 2 biler for at kunne passe deres arbejde.

**Rent overordnet** rammer reduktionen i afgange direkte vores muligheder for pendling til arbejde, uddannelse og fritidsaktiviteter i de større byer som Esbjerg og Ribe. Rent overordnet kan sådanne ændringer, i et lille samfund, hvor offentlig transport er et vigtigt bindeled, bidrage til en negativ spiral med faldende tilflytning. Vi risikerer at tvinge vores familier med teenagebørn til at flytte til større byer.

Vi risikerer at lære vores unge at Fritidsarbejde ikke kan betale sig.

Vi risikerer at lære vores unge at bruge egen bil som 18-årige.

Vi ønsker i dannelsen af vores ungdom, at de skal klare sig selv og være miljøbevidste, hvilket er meget svært at efterleve under sådanne forhold.

***Forslag til at reducere de negative følgevirkninger af det nye busnet:***

* ***Alle der betaler et rejsekort til uddannelsesinstitutioner skal fortsat køre gratis med bussen hele døgnet som nu. Og skal derudover kunne tage en Flex-Ung taxa gratis, såfremt det er uden for bus-afgangstiderne, altså efter kl. 18 til hverdage og i weekenderne.***
* ***Nedsættelse af km-prisen for Flextur, så den bliver mere sammenlignelig med en busbillet***
* ***Faste busafgange f.eks. kl. 22 hverdagsaftener og 2 gange i weekenderne til og fra Bramming eller Tjæreborg, så man kan tage toget derfra.***

Dette tiltag vil sidestille de små samfunds unge med unge der bor der, hvor der kører busser og tog det meste af døgnet. Alternativt vil de små samfunds unge opleve at deres udgifter stiger ganske betragteligt. Med ovenstående til følge.

Rent overordnet er det bedre at benytte kollektiv trafik fremfor at brænde CO2 af i hver sin bil.

**Alle borgere i Esbjerg kommune skal have lige vilkår**.

Med venlig hilsen
**Helle Ertmann,** Formand for Darum Lokalråd, lokalraad@darum.dk, | T: 28 34 94 35